stanford-oval/wikipedia huggingface dataset:
กล้ามเนื้อหัวใจตายเหตุขาดเลือด
การวินิจฉัย > การตรวจเลือด

นอกจากการตรวจคลื่นไฟฟ้าหัวใจแล้ว การวินิจฉัยภาวะหัวใจขาดเลือดจะใช้การตรวจเลือดเพื่อตรวจหาสารที่บ่งชี้ถึงความเสียหายของเซลล์กล้ามเนื้อหัวใจ (cardiomyocyte) สารพวกนี้เรียกว่า ไบโอมาร์กเกอร์ของหัวใจ (cardiac biomarker) ปัจจุบัน ตัวชี้วัดความเสียหายของกล้ามเนื้อหัวใจที่ใช้บ่อยคือระดับโปรตีนโทรโปนิน (troponin) T และ I รวมถึงสัดส่วนครีเอตินไคเนส-เอ็มบี (creatine kinase-MB; CK-MB) ในเลือด
โทรโปรนินเป็นโปรตีนที่มีความจำเพาะสูงแต่เซลล์กล้ามเนื้อหัวใจ การตรวจพบระดับโทรโปนินที่สูงขึ้นกว่าปกติจึงมักตีความได้ว่ากล้ามเนื้อหัวใจนั้นเกิดความเสียหายและได้ปล่อยโปรตีนโทรโปนินเข้าสู่กระแสเลือด อย่างไรก็ตาม ความเสียหายของกล้ามเนื้อหัวใจนั้นไม่จำเป็นต้องเกิดจากการขาดเลือด (MI) เสมอไป อาการใดๆ ที่ทำอันตรายต่อกล้ามเนื้อหัวใจก็ย่อมทำให้ระดับของโทรโปนินสูงขึ้นได้เช่นกัน อาทิ ภาวะไตวาย (renal failure) ภาวะหัวใจวาย (heart failure) หรือการอักเสบของกล้ามเนื้อหัวใจ (myocarditis) ด้วยเหตุนี้การวินิจฉัยภาวะหัวใจขาดเลือดจึงต้องทำร่วมกับการซักประวัติผู้ป่วยและการตรวจคลื่นไฟฟ้าหัวใจด้วย เพื่อให้ได้ผลสรุปที่ชัดเจนยิ่งขึ้น
การรักษา

การรักษาผู้ป่วยที่สงสัยกล้ามเนื้อหัวใจตายเฉียบพลันได้แก่การให้ออกซิเจน แอสไพริน และไนโตรกลีเซอรีนชนิดอมใต้ลิ้น หากจำเป็นต้องใช้ยาระงับปวดเพิ่มมักพิจารณาให้มอร์ฟีน ซัลเฟต การทบทวนวรรณกรรมในปี ค.ศ. 2009 เกี่ยวกับการให้ออกซิเจนอัตราการไหลสูงเพื่อรักษากล้ามเนื้อหัวใจตายพบว่าการให้ออกซิเจนอัตราการไหลสูงเพิ่มอัตราเสียชีวิตและขนาดของกล้ามเนื้อหัวใจที่ตาย ทำให้เกิดข้อสงสัยถึงการแนะนำให้ใช้ออกซิเจนในการรักษาเป็นกิจวัตร ผู้ป่วย STEMI ส่วนใหญ่รักษาได้ด้วยยาสลายลิ่มเลือดหรือการขยายหลอดเลือดโคโรนารีทางผิวหนัง (Percutaneous coronary intervention; PCI) ส่วนผู้ป่วย NSTEMI รักษาด้วยยาแม้ว่ามักจะทำ PCI ในระหว่างผู้ป่วยพักในโรงพยาบาล ในผู้ป่วยที่มีการอุดกั้นหลอดเลือดโคโรนารีหลายตำแหน่งและผู้ป่วยที่เสถียรหรือในผู้ป่วยฉุกเฉินน้อยรายอาจพิจารณาทำการผ่าตัดทางเลี่ยงหลอดเลือดโคโรนารีหรือที่เรียกกันว่า การผ่าตัดบายพาส
กล้ามเนื้อหัวใจตายนับเป็นสาเหตุการเสียชีวิตอันดับต้น ๆ ของทั้งผู้ชายและผู้หญิงทั่วโลก โดยปัจจัยเสี่ยงที่สำคัญคือโรคหัวใจและหลอดเลือดที่เคยเป็นมาก่อน, อายุมาก, การสูบบุหรี่, ไขมันชนิดไตรกลีเซอไรด์และไลโปโปรตีนชนิดความหนาแน่นต่ำ (low-density lipoprotein; LDL) ในเลือดสูง และมีระดับ ไลโปโปรตีนชนิดความหนาแน่นสูง (high-density lipoprotein; HDL) ในเลือดต่ำ, เบาหวาน, ความดันโลหิตสูง, โรคอ้วน, โรคไตเรื้อรัง, หัวใจล้มเหลว, การดื่มสุรามากเกิน, การใช้สารเสพติดบางชนิด เช่น โคเคนและเมทแอมเฟตามีน และระดับความเครียดเรื้อรัง
พยากรณ์โรค

พยากรณ์โรคของ MI อาจแตกต่างกันได้มากในผู้ป่วยแต่ละคน ขึ้นอยู่กับสภาพร่างกายของผู้ป่วย ตำแหน่งและขนาดของกล้ามเนื้อหัวใจที่ขาดเลือด และการรักษา ในสหรัฐอเมริกาช่วง ค.ศ. 2005-2008 มีการเก็บข้อมูลพบว่ามัธยฐานการเสียชีวิตที่ 30 วัน ของผู้ป่วย MI อยู่ที่ 16.6% (10.9-24.9) การนำค่าต่าง ๆ ที่ตรวจได้ในห้องฉุกเฉินมาประเมินจะทำให้สามารถแบ่งผู้ป่วยออกเป็นกลุ่ม ๆ ตามความเสี่ยงของการเกิดผลไม่พึงประสงค์หลังการรักษาได้ งานวิจัยชิ้นหนึ่งพบว่าผู้ป่วยชนิดความเสี่ยงต่ำ 0.4% เสียชีวิตที่ 90 วัน หลังได้รับการรักษา ในขณะที่ผู้ป่วยความเสี่ยงสูงเสียชีวิต 21.1%
กองทุนมะลาละห์

| --- | --- |

คําขวัญ: ทำงานเพื่อโลกที่ผู้หญิงทุกคนสามารถเรียนรู้และเป็นผู้นำได้
ก่อตั้ง: 2013
ผู้ก่อตั้ง: มะลาละห์ ยูซัฟซัย ซิยาอุดดีน ยูซัฟซัย
ประเภท: 501(c)(3) องค์กรการกุศล
Tax ID no. : 81-1397590
สํานักงานใหญ่: วอชิงตันดีซี สหรัฐ
ประธานกรรมการบริหาร: Suzanne Ehlers
พนักงาน  : 48 คน
เว็บไซต์: www.malala.org
กองทุนมะลาละห์ (อังกฤษ: Malala Fund) เป็นองค์กรไม่แสวงหาผลกำไรนานาชาติที่สนับสนุนการศึกษาของเด็กผู้หญิง ร่วมก่อตั้งโดยมะลาละห์ ยูซัฟซัย นักเคลื่อนไหวเพื่อการศึกษาของสตรีและผู้ได้รับรางวัลโนเบลที่มีอายุน้อยที่สุด กับซิยาอุดดีน ยูซัฟซัย พ่อของเธอ กองทุนมีเป้าหมายให้เด็กผู้หญิงทุกคนได้รับการศึกษาฟรี ปลอดภัย และมีคุณภาพเป็นเวลา 12 ปี ข้อมูลเมื่อ กรกฎาคม 2020 องค์การนี้มีบุคลากร 48 คนและสนับสนุนผู้สนับสนุน 58 กลุ่มในประเทศอัฟกานิสถาน, บราซิล, เอธิโอเปีย, อินเดีย, เลบานอน, ไนจีเรีย, ปากีสถาน และตุรกี
แหล่งข้อมูลอื่น

เว็บไซต์ทางการ
กองทุนสหประชาชาติเพื่อการพัฒนาสตรี

| --- | --- |

ชื่อย่อ: ยูนิเฟม
ควบรวมกับ: องค์การเพื่อสตรีแห่งสหประชาชาติ
องค์กรปกครอง: สหประชาชาติ
กองทุนสหประชาชาติเพื่อการพัฒนาสตรี (อังกฤษ: United Nations Development Fund for Women) หรือรู้จักในชื่อ ยูนิเฟม (UNIFEM, มาจากภาษาฝรั่งเศส "Fonds de développement des Nations unies pour la femme") ก่อตั้งขึ้นเมื่อเดือนธันวาคม พ.ศ. 2519 เดิมเพื่อเป็นกองทุนตามความสมัครใจ (voluntary fund) ของทศวรรษเพื่อสตรีสหประชาชาติในปีสตรีสากล (พ.ศ. 2518) ทำหน้าที่สนับสนุนด้านการเงินและเทคนิคแก่โครงการและยุทธศาสตร์นวัตกรรมซึ่งสนับสนุนสิทธิมนุษยชน การมีส่วนร่วมทางการเมืองและความมั่นคงทางเศรษฐกิจของสตรี หลังจากนั้นเป็นต้นมา กองทุนฯ ได้สนับสนุนการมีบทบาทของสตรีและความเท่าเทียมทางเพศผ่านสำนักงานโครงการและประสานกับองค์การสตรีในภูมิภาคหลักของโลก งานในด้านงบประมาณที่ตอบสนองเชิงมิติหญิงชาย (gender responsive budget) เริ่มขึ้นใน พ.ศ. 2539 ในภูมิภาคแอฟริกาใต้ และได้ขยายไปยังแอฟริกาตะวันออก, เอเชียตะวันออกเฉียงใต้, เอเชียใต้, อเมริกากลาง และภูมิภาคเทือกเขาแอนดีส กองทุนฯ ทำงานเพื่อเพิ่มความตระหนักในงบประมาณที่ตอบสนองเชิงมิติหญิงชายทั่วระบบสหประชาชาติ ว่าเป็นเครื่องมือเสริมสร้างการจัดการทางเศรษฐกิจ (economic governance) ในทุกประเทศ
ยูนิเฟมเคยเป็นส่วนหนึ่งของกลุ่มพัฒนาแห่งสหประชาชาติ แต่บทบาทของกลุ่มฯ ปัจจุบันถูกโอนไปยังองค์การสืบทอด คือ องค์การเพื่อสตรีแห่งสหประชาชาติ (UN Women)
ในวันที่ 26 มกราคม พ.ศ. 2549 ยูนิเฟมได้เลือก นิโคล คิดแมน นักแสดงชาวอเมริกันเป็นทูตมิตรภาพขององค์การ
ในเดือนมกราคม พ.ศ. 2554 ยูนิเฟมได้ถูกรวมเข้ากับองค์กรเพื่อสตรีแห่งสหประชาชาติ ร่วมกับสถาบันวิจัยและฝึกอบรมระหว่างประเทศเพื่อความก้าวหน้าของสตรี (International Research and Training Institute for the Advancement of Women), สำนักงานที่ปรึกษาพิเศษด้านปัญหาทางเพศ (Office of the Special Adviser on Gender Issues) และกองความก้าวหน้าของสตรี (Division for the Advancement of Women)
แหล่งข้อมูลอื่น

เว็บไซต์กองทุนสหประชาชาติเพื่อการพัฒนาสตรี เก็บถาวร 2014-04-11 ที่ เวย์แบ็กแมชชีน ปัจจุบันเปลี่ยนทางไปยัง UN Women
อมร แนวมาลี

| พลอากาศเอกอมร แนวมาลีม> ป.ช., ม.ว.ม., ต.จ.ว. |
| --- | --- |

ผู้บัญชาการทหารอากาศ
ดำรงตำแหน่ง พ.ศ. 2539 – พ.ศ. 2540
ก่อนหน้า: พล.อ.อ. ม.ร.ว.ศิริพงษ์ ทองใหญ่
ถัดไป: พล.อ.อ. ธนนิตย์ เนียมทันต์
 
ข้อมูลส่วนบุคคล
เกิด: 16 กันยายน พ.ศ. 2480 (87 ปี)
ศาสนา: พุทธ
คู่สมรส: คุณหญิงวาสนา แนวมาลี
ยศที่ได้รับการแต่งตั้ง
สังกัด: กองทัพอากาศไทย
ยศ:  พลเอก  พลเรือเอก  พลอากาศเอก
บังคับบัญชา: ผู้บัญชาการทหารอากาศ กองทัพไทย

พลอากาศเอก อมร แนวมาลี (16 กันยายน พ.ศ. 2480 -) เป็นกรรมการกฤษฎีกา เป็นอดีตผู้บัญชาการทหารอากาศของประเทศไทย และอดีต สมาชิกวุฒิสภาไทยแบบแต่งตั้ง
ประวัติ

พล.อ.อ. อมร เกิดเมื่อวันที่ 16 กันยายน พ.ศ. 2480 เป็นบุตรชายของพล.อ. เล็ก แนวมาลีกับนางถวิล แนวมาลี สมรสกับคุณหญิงวาสนา แนวมาลีมีบุตร-ธิดาด้วยกัน 2 คน คือนางนฤวร รมยะนันท์และนายรวิน แนวมาลี
การศึกษา

2502 นักเรียนนายเรืออากาศ รุ่นที่ 5
2503 ศิษย์การบิน รุ่น น.27
2506 โรงเรียนการบินสหรัฐอเมริกา
2514 โรงเรียนนายทหารชั้นผู้บังคับฝูง รุ่นที่ 23
2519 โรงเรียนนายทหารชั้นผู้บังคับฝูง ณ สหรัฐอเมริกา
2519 โรงเรียนเสนาธิการทหารอากาศ รุ่นที่ 20
2528 วิทยาลัยการทัพอากาศ รุ่นที่ 19
2535 วิทยาลัยป้องกันราชอาณาจักร รุ่นที่ 34
การทำงาน

2524 ผู้บังคับการกองบิน 1
2526 ผู้ช่วยเจ้ากรมยุทธการทหารอากาศ
2528 ผู้ช่วยทูตฝ่ายทหารอากาศไทย ประจำกรุงลอนดอน
2531 รองเจ้ากรมกำลังพลทหารอากาศ
2531 ราชองครักษ์ประจำ กรมราชองครักษ์
2533 ผู้ช่วยสมุหราชองครักษ์
2535 หัวหน้าฝ่ายเสนาธิการประจำผู้บัญชาการทหารอากาศ
2535 เจ้ากรมควบคุมการปฏิบัติทางอากาศ
2535 ผู้ช่วยเสนาธิการทหารอากาศฝ่ายยุทธการ
2536 รองเสนาธิการทหารอากาศ
2537 เสนาธิการทหารอากาศ
2539 ผู้บัญชาการทหารอากาศ
เครื่องราชอิสริยาภรณ์

พ.ศ. 2539 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2537 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2540 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้าวิเศษ (ต.จ.ว.)
พ.ศ. 2511 –  เหรียญชัยสมรภูมิ การร่วมรบกับสหประชาชาติ ณ ประเทศเกาหลี (ช.ส.)
พ.ศ. 2539 –  เหรียญพิทักษ์เสรีชน ชั้นที่ 1 (ส.ช.)
พ.ศ. 2515 –  เหรียญราชการชายแดน (ช.ด.)
พ.ศ. 2554 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 7 เหรียญเงินดิเรกคุณาภรณ์ (ร.ง.ภ.)
พ.ศ. 2515 –  เหรียญจักรมาลา (ร.จ.ม.)
พ.ศ. 2539 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
กล้ามเนื้อเดลทอยด์

| กล้ามเนื้อเดลทอยด์  (Deltoid muscle) |
| --- | --- |
กล้ามเนื้อเดลทอยด์
กล้ามเนื้อที่เชื่อมรยางค์บนและกระดูกสันหลัง
รายละเอียด
จุดยึด: กระดูกไหปลาร้า, อโครเมียน, แนวสันกระดูกสะบัก
จุดเกาะ: แนวเดลทอยด์ ของกระดูกต้นแขน
หลอดเลือดแดง: หลอดเลือดแดงรอบต้นแขน
ประสาท: เส้นประสาทรักแร้
การกระทำ: กางต้นแขน งอต้นแขน ยืดต้นแขนออกไปทางด้านหลัง
ตัวต้าน: กล้ามเนื้อแลททิสซิมุส ดอร์ไซ
ตัวระบุ
ภาษาละติน: musculus deltoideus
MeSH: D057645
TA98: A04.6.02.002
TA2: 2452
FMA: 32521
ศัพท์ทางกายวิภาคของกล้ามเนื้อ[แก้ไขบนวิกิสนเทศ]
กล้ามเนื้อเดลทอยด์ (อังกฤษ: Deltoid muscle) ในกายวิภาคศาสตร์ของมนุษย์ หมายถึงกล้ามเนื้อรูปสามเหลี่ยมที่เป็นส่วนสำคัญของกล้ามเนื้อในบริเวณไหล่ และเป็นกล้ามเนื้อที่เกี่ยวข้องกับการเคลื่อนไหวของแขนที่มีข้อต่อไหล่เป็นจุดหมุน นอกจากนี้ยังนิยมใช้กล้ามเนื้อนี้ในการฉีดยาเข้าทางกล้ามเนื้อ (intramuscular injection) อีกด้วย
ในตำรากายวิภาคศาสตร์บางเล่มอาจใช้คำว่า เดลทอยเดียส (deltoideus) ในการกล่าวถึงกล้ามเนื้อมัดนี้ อย่างไรก็ตาม ทั้งคำว่าเดลทอยด์และเดลทอยเดียส ต่างมาจากอักษรเดลตา (Delta) ในภาษากรีก ซึ่งเป็นอักษรรูปสามเหลี่ยม
จุดเกาะ > จุดเกาะต้น

จุดเกาะต้น (origin) ของกล้ามเนื้อเดลทอยด์ มาจากแนวของกระดูกส่วนไหล่ (shoulder girdle) นั่นคือกระดูกไหปลาร้า (clavicle) และกระดูกสะบัก (scapula) และสามารถแบ่งเส้นใยกล้ามเนื้อที่มาจากจุดเกาะต้นที่ต่างกันได้เป็นสามกลุ่ม ได้แก่
เส้นใยกล้ามเนื้อด้านหน้า (Anterior fibers) มีจุดเกาะต้นที่ขอบด้านหน้าและพื้นผิวด้านบนของปลายด้านข้างประมาณหนึ่งในสามของกระดูกไหปลาร้า
เส้นใยกล้ามเนื้อแนวกลาง (Middle fibers) มีจุดเกาะต้นที่ขอบด้านข้างของอโครเมียน (acromion) ซึ่งเป็นปลายด้านข้างของกระดูกสะบัก
เส้นใยกล้ามเนื้อด้านหลัง (Posterior fibers) มีจุดเกาะต้นที่ขอบด้านล่างตลอดแนวของแนวสันกระดูกสะบัก (spine of scapula)
เส้นใยกล้ามเนื้อทั้งสามจะเชื่อมรวมกันใกล้กับบริเวณจุดเกาะปลายของกล้ามเนื้อมัดนี้ที่บริเวณต้นแขน
จุดเกาะ > จุดเกาะปลาย

จุดเกาะปลาย (insertion) ของกล้ามเนื้อเดลทอยด์คือแนวบนกระดูกต้นแขน (humerus) ซึ่งเรียกว่า แนวเดลทอยด์ (deltoid tuberosity) ซึ่งเป็นแนวขรุขระรูปตัว V ที่อยู่ทางด้านข้างของส่วนกลางของกระดูกต้นแขน จุดนี้จะเป็นจุดที่เอ็น (tendon) ของกล้ามเนื้อเดลทอยด์มายึดเกาะกับกระดูกต้นแขน และแผ่ออกเป็นพังผืดชั้นลึก (depp fascia) ของต้นแขน ซึ่งช่วยในการเคลื่อนไหวของกล้ามเนื้อ
หน้าที่การทำงาน

เนื่องจากกล้ามเนื้อเดลทอยด์มีจุดเกาะที่กว้างและครอบคลุมตั้งแต่ด้านหน้าจนถึงด้านหลังของไหล่ ดังนั้นเส้นใยกล้ามเนื้อที่มีจุดเกาะต้นที่ต่างกัน จึงมีหน้าที่การทำงานที่แตกต่างกันออกไปด้วย อย่างไรก็ตาม เส้นใยกล้ามเนื้อทั้งสามของกล้ามเนื้อเดลทอยด์มีหน้าที่หลักเกี่ยวกับการเคลื่อนไหวของแขนรอบข้อต่อไหล่ในรูปแบบต่างๆ
เส้นใยกล้ามเนื้อด้านหน้า จะเกี่ยวข้องกับการงอต้นแขนเข้าหาลำตัวในแนวระดับ (transverse arm flexion) และการกางแขนขณะที่หมุนไหล่ออกไปทางด้านนอก โดยทั้งสองหน้าที่จะทำงานร่วมกับกล้ามเนื้อเพคทอราลิส เมเจอร์ (Pectoralis major) ซึ่งเป็นกล้ามเนื้อส่วนอก
เส้นใยกล้ามเนื้อด้านหลังจะทำงานตรงข้ามกับเส้นใยกล้ามเนื้อด้านหน้า เช่นการทำหน้าที่ยืดต้นแขนออกไปทางด้านหลังในแนวระดับ (transverse arm extension)
เส้นใยกล้ามเนื้อแนวกลาง ทำหน้าที่หลักในการกางต้นแขน (arm abduction) ในระดับที่สูงกว่า 15 องศาจากแนวระดับ
หลอดเลือดและเส้นประสาทที่เกี่ยวข้อง > หลอดเลือดแดง

กล้ามเนื้อเดลทอยด์จะได้รับเลือดส่วนใหญ่มาจากแขนงด้านหลังของหลอดเลือดแดงรอบต้นแขน (Posterior circumflex humeral artery) และบางส่วนจากแขนงเดลทอยด์ของหลอดเลือดแดงธอราโคอโครเมียล (Thoracoacromial artery) หลอดเลือดแดงทั้งสองเป็นแขนงที่มาจากหลอดเลือดแดงรักแร้ (Axillary artery)
หลอดเลือดและเส้นประสาทที่เกี่ยวข้อง > หลอดเลือดดำ

หลอดเลือดดำที่ใกล้เคียงกับกล้ามเนื้อเดลทอยด์ได้แก่หลอดเลือดดำเซฟาลิค (Cephalic vein) ซึ่งอยู่ทางขอบด้านล่างของกล้ามเนื้อ ซึ่งจะเทเข้าสู่หลอดเลือดดำรักแร้ (Axillary vein) ต่อไป
หลอดเลือดและเส้นประสาทที่เกี่ยวข้อง > เส้นประสาท

กล้ามเนื้อเดลทอยด์จะถูกสั่งการผ่านทางเส้นประสาทรักแร้ (Axillary nerve) ซึ่งเป็นเส้นประสาทที่มาจากเส้นประสาทไขสันหลัง (spinal nerve) ระดับคอ ส่วนที่ 5 และ 6 (C5,C6) ผ่านทางร่างแหประสาทแขน (Brachial plexus)
รูปประกอบเพิ่มเติม

กล้ามเนื้อชั้นตื้นของส่วนอกและด้านหน้าของแขน แสดงแนวเส้นใยกล้ามเนื้อด้านหน้าของกล้ามเนื้อเดลทอยด์
หลอดเลือดแดงรักแร้ และแขนงต่างๆ
หลอดเลือดดำรักแร้ และแขนงต่างๆ
แขนงต่างๆของร่างแหประสาทแขน
กองทัพฟีจี

| กองทัพฟีจี |
| --- | --- |
เหล่า: กรมทหารราบ กองทัพเรือ
กองบัญชาการ: ซูวา
ผู้บังคับบัญชา
ผู้บังคับบัญชาสูงสุด: ประธานาธิบดี เอเปลี ไนลาตีเกา
ผู้บัญชาการกองทัพ: พลจัตวา แฟรงก์ ไบนีมารามา
กำลังพล
ประชากร วัยบรรจุ: 215,104 ชาย, อายุ 18-49 (2005 est), 212,739 หญิง, อายุ 18-49 (2005 est)
ประชากร ฉกรรจ์: 163,960 ชาย, อายุ 18-49 (2005 est), 178,714 หญิง, อายุ 18-49 (2005 est)
ประชากรวัยถึงขั้น ประจำการทุกปี: 9,266 ชาย (2005 est), 8,916 หญิง (2005 est)
ยอดประจำการ: 3,500 (อันดับที่ 146)
ยอดสำรอง: Approx 6,000
รายจ่าย
งบประมาณ: $US74 Million (2006)
ร้อยละต่อจีดีพี: 2.2%
บทความที่เกี่ยวข้อง
ประวัติ: ประวัติศาสตร์การทหารของฟีจี กรมทหาราบฟีจี
ยศ: ยศทหารในกองทัพฟีจี   เครื่องอิสริยาภรณ์
กองทัพฟีจี หรือ กองกำลังทหารสาธารณรัฐฟีจี (อังกฤษ: Republic of Fiji Military Forces, RFMF) เป็นองค์การทางทหารซึ่งรับผิดชอบการป้องกันประเทศฟีจี ประกอบด้วยกองทัพเรือและกรมทหารราบ
ผู้บัญชาการ

| จำนวน | รายชื่อ | ปี | หมายเหตุ |
| --- | --- | --- | --- |
| 1 | พลจัตวา D. J. Aitken | 1971–1974 |  |
| 2 | พันเอก Paul Manueli | 1974–1979 |  |
| 3 | พันเอก Ian Thorpe | 1979–1982 |  |
| 4 | พันเอก Epeli Nailatikau | 1982–1987 | ทำหน้าที่เป็นประธานาธิบดี เมื่อ 2009 ถึง 2015 |
| 5 | พลตรี Sitiveni Rabuka | 1987–1992 | ทำหน้าที่เป็นนายกรัฐมนตรี เมื่อ 1992 ถึง 1999 |
| 6 | พลจัตวา Epeli Ganilau | 1992–1999 |  |
| 7 | พลเรือจัตวา Frank Bainimarama | 1999–2014 | ผู้บัญชาการทหารที่ยาวที่สุด ทำหน้าที่เป็นนายกรัฐมนตรีตั้งแต่ปี 2007 |
| 8 | พลจัตวา Mosese Tikoitoga | 2014–2015 | ผู้บัญชาการทหารที่สั้นที่สุด |
| 9 | พลเรือตรี Viliame Naupoto | 2015–ปัจจุบัน |  |
แหล่งข้อมูลอื่น

กองทัพฟีจี เก็บถาวร 2009-02-14 ที่ เวย์แบ็กแมชชีน
ทำเนียบผู้บัญชาการกองทัพฟีจี เก็บถาวร 2013-07-13 ที่ เวย์แบ็กแมชชีน
โครงสร้างกองทัพฟีจี
กองบัญชาการใหญ่แนวร่วมประชาชนเพื่อการปลดปล่อยปาเลสไตน์

| กองบัญชาการใหญ่แนวร่วมประชาชนเพื่อการปลดปล่อยปาเลสไตน์ الجبهة الشعبية لتحرير فلسطين – القيادة العامة |
| --- | --- |
ผู้ก่อตั้ง: Ahmed Jibril
เลขาธิการ: Ahmed Jibril
ก่อตั้ง: ค.ศ. 1968 (1968)
แยกจาก: PFLP
ที่ทำการ: ดามัสกัส, ซีเรีย
Paramilitary wing: Jihad Jibril Brigades
อุดมการณ์: ชาตินิยมอาหรับ ชาตินิยมปาเลสไตน์
กลุ่มระดับชาติ: Alliance of Palestinian Forces
กลุ่มระดับสากล: เชื่อมโยงกับรัฐบาลซีเรีย
เว็บไซต์
www.pflp-gc.org
ธงประจำพรรค

การเมืองปาเลสไตน์   รายชื่อพรรคการเมือง การเลือกตั้ง
กองบัญชาการใหญ่แนวร่วมประชาชนเพื่อการปลดปล่อยปาเลสไตน์ (อังกฤษ: Popular Front for the Liberation of Palestine-General Command) เป็นกลุ่มที่แยกตัวออกมาจากแนวร่วมประชาชนเพื่อการปลดปล่อยปาเลสไตน์ เมื่อ พ.ศ. 2511 เป็นกลุ่มที่ต่อต้านยัสเซอร์ อาราฟัต ผู้นำองค์การปลดปล่อยปาเลสไตน์ ผู้นำของกลุ่มนี้คือ อะหฺหมัด ญาบริล ชาวซีเรีย
ปฏิบัติการของกลุ่มเน้นการโจมตีตามแนวชายแดนอิสราเอล โดยใช้ปฏิบัติการแบบกองโจร เคลื่อนไหวทางตอนใต้ของเลบานอน ฉนวนกาซาและเวสต์แบงก์ คาดว่ามีสมาชิกประมาณ 700 คน ฐานที่มั่นอยู่ในซีเรียและเบานอน ได้รับความช่วยเหลือจากซีเรียและอิหร่าน
แหล่งข้อมูลอื่น

PFLP-GC official site เก็บถาวร 2007-10-11 ที่ เวย์แบ็กแมชชีน
Terrorism Resources. Popular Front for the Liberation of Palestine-General Command (PFLP-GC) เก็บถาวร 2006-07-25 ที่ เวย์แบ็กแมชชีน (U.S. Navy) Source: Country Reports on Terrorism, 2004. United States Department of State, April 2005.
Popular Front for the Liberation of Palestine - General Command (PFLP-GC) เก็บถาวร 2006-10-04 ที่ เวย์แบ็กแมชชีน (ICT)
The International Dimension of PFLP-GC Activity เก็บถาวร 2006-07-01 ที่ เวย์แบ็กแมชชีน by David Tal. The Jaffee Center for Strategic Studies. JCSS Project on Low Intensity Warfare & The Jerusalem Post INTER – International Terrorism in 1989 (pp. 61-77) Tel-Aviv, 1990
กองทัพฉกขุมทรัพย์โลกสะท้าน

| กองทัพฉกขุมทรัพย์โลกสะท้าน |
| --- | --- |
โปสเตอร์ใบปิดภาพยนตร์
กำกับ: จอร์จ คลูนีย์
บทภาพยนตร์:   จอร์จ คลูนีย์  แกรนท์ ฮีสโลฟ 
สร้างจาก: The Monuments Men โดย โรเบิร์ต เอ็ม. เอดเซล กับ เบรต วิตเทอร์
อำนวยการสร้าง:   จอร์จ คลูนีย์  แกรนท์ ฮีสโลฟ 
นักแสดงนำ:   จอร์จ คลูนีย์  แม็ตต์ เดม่อน  บิล เมอร์เรย์  จอห์น กูดแมน  ฌ็อง ดูว์ฌาร์แด็ง  บ็อบ บาลาแบน  ฮิว บอนเนวิลล์  เคต แบลนเชตต์ 
กำกับภาพ: ฟีดอน ปาปาไมเคิล
ตัดต่อ: สตีเฟ่น มิริโอน
ดนตรีประกอบ: อเล็กซอนเดอร์ เดส์ปลาต์
บริษัทผู้สร้าง:   Fox 2000 Pictures  Smokehouse Pictures  Studio Babelsberg  
ผู้จัดจำหน่าย:   Columbia Pictures   (United States)  20th Century Fox   (International) 
วันฉาย:   7 กุมภาพันธ์ ค.ศ. 2014 (2014-02-07) (United States)  20 กุมภาพันธ์ ค.ศ. 2014 (2014-02-20) (Germany) 
ความยาว: 118 นาที
ประเทศ:   เยอรมนี  สหรัฐอเมริกา 
ภาษา: อังกฤษ
ทุนสร้าง: $70 ล้านดอลล่าร์สหรัฐ
ทำเงิน: $155 ล้านดอลล่าร์สหรัฐ
กองทัพฉกขุมทรัพย์โลกสะท้าน (อังกฤษ: The Monuments Men) เป็นภาพยนตร์แอคชั่นสัญชาติอเมริกา ที่ออกฉายในปี ค.ศ. 2014 นำแสดงโดย จอร์จ คลูนีย์, แม็ตต์ เดม่อน, บิล เมอร์เรย์, จอห์น กู๊ดแมน, ฌ็อง ดูว์ฌาร์แด็ง, บ็อบ บาลาแบน, ฮิว บอนเนวิลล์, เคต แบลนเชตต์
เนื้อเรื่องย่อ

เนื้อเรื่องสร้างมาจากเรื่องจริงในสมัยสงครามโลกครั้งที่ 2 เมื่อพวกนาซีขโมยศิลปะชิ้นสำคัญไป ทำให้เจ้าหน้าที่ผู้เกี่ยวข้องกับพิพิธภัณฑ์ผู้รู้จักแต่การสร้างสรรค์ ต้องเข้ามาต่อสู้ทำลายศัตรูเพื่อแย่งชิงมันกลับคืนมา แม้ว่าความหวังที่คนธรรมดาอย่างพวกเขาจะชนะเหล่านักสู้จะแสนริบหรี่ พวกเขาจึงยินดีจะเอาชีวิตเข้าแลกเพื่อคุ้มครอง และปกป้องสมบัติของประเทศ
นักแสดงนำ

จอร์จ คลูนีย์ รับบท แฟรงค์ สโตรกส์
แม็ตต์ เดม่อน รับบท เจมส์ เกรนเกอร์
บิล เมอร์เรย์ รับบท ริชาร์ด แคมป์เบลล์
จอห์น กูดแมน รับบท วอล์ทเตอร์ การ์ฟิล์ด
ฌ็อง ดูว์ฌาร์แด็ง รับบท ฌ็อง-คลู๊ด เคลอมันท์
บ็อบ บาลาแบน รับบท เพรสตัน ซาวิทซ์
ฮิว บอนเนวิลล์ รับบท โดนัลด์ เจฟฟรีย์
เคต แบลนเชตต์ รับบท แคลร์ ซิมอนส์
แหล่งข้อมูลอื่น

เว็บไซต์ทางการ
The Monuments Men ที่อินเทอร์เน็ตมูวีเดตาเบส
The Monuments Men ที่บ็อกซ์ออฟฟิศโมโจ
The Monuments Men ที่รอตเทนโทเมโทส์
The Monuments Men ที่เมทาคริติก
Monuments Men book
กล้ามเนื้อโปรเนเตอร์ เทเรส

| กล้ามเนื้อโปรเนเตอร์ เทเรส  (Pronator teres muscle) |
| --- | --- |
กล้ามเนื้อในชั้นตื้นในด้านหน้าของปลายแขนข้างซ้าย (กล้ามเนื้อโปรเนเตอร์ เทเรส และเอ็นกล้ามเนื้อนี้ แสดงด้วยสีน้ำเงิน)
รายละเอียด
จุดยึด: ปลายจุดเกาะด้านกระดูกต้นแขน: ปุ่มมีเดียล อีพิคอนไดล์ของกระดูกต้นแขน (เอ็นกล้ามเนื้อคอมมอนเฟลกเซอร์)   ปลายจุดเกาะด้านกระดูกอัลนา: โคโรนอยด์ โพรเซสของกระดูกอัลนา
จุดเกาะ: กระดูกเรเดียส
หลอดเลือดแดง: หลอดเลือดแดงอัลนาและหลอดเลือดแดงเรเดียล
ประสาท: เส้นประสาทมีเดียน
การกระทำ: คว่ำปลายแขน, งอข้อศอก
ตัวต้าน: กล้ามเนื้อสุพิเนเตอร์
ตัวระบุ
ภาษาละติน: musculus pronator teres
TA98: A04.6.02.025
TA2: 2478
FMA: 38450
ศัพท์ทางกายวิภาคของกล้ามเนื้อ[แก้ไขบนวิกิสนเทศ]
กล้ามเนื้อโปรเนเตอร์ เทเรส (อังกฤษ: pronator teres) เป็นกล้ามเนื้อที่ส่วนใหญ่อยู่บริเวณปลายแขน (forearm) ของร่างกายมนุษย์ ทำหน้าที่คว่ำปลายแขนร่วมกับกล้ามเนื้อโปรเนเตอร์ ควอดราตัส (pronator quadratus)
โครงสร้าง

กล้ามเนื้อโปรเนเตอร์ เทเรส มีจุดเกาะต้นอยู่ 2 อัน ได้แก่ ปลายจุดเกาะด้านกระดูกต้นแขน และปลายจุดเกาะด้านกระดูกอัลนา
ปลายจุดเกาะด้านกระดูกต้นแขน (humeral head)  มีขนาดใหญ่กว่าและอยู่ตื้นกว่า เกาะมาจากส่วนบนของปุ่มมีเดียล อีพิคอนไดล์ของกระดูกต้นแขน (medial epicondyle of the humerus) และจากเอ็นกล้ามเนื้อคอมมอนเฟลกเซอร์ (common flexor tendon)
ปลายจุดเกาะด้านกระดูกอัลนา (ulnar head)  เป็นแผ่นบางๆ เกาะจากด้านใกล้กลาง (medial side) ของโคโรนอยด์ โพรเซส (coronoid process) ของกระดูกอัลนา และเชื่อมกับปลายจุดเกาะด้านกระดูกต้นแขนเป็นมุมแหลม
โดยมีเส้นประสาทมีเดียน (median nerve) ผ่านเข้าสู่ปลายแขนระหว่างปลายจุดเกาะทั้งสองของกล้ามเนื้อนี้ และแยกจากหลอดเลือดอัลนา (ulnar artery) โดยปลายจุดเกาะด้านกระดูกอัลนา
กล้ามเนื้อนี้จะทอดตัวเฉียงข้ามปลายแขน และสิ้นสุดลงเป็นเอ็นกล้ามเนื้อแบนๆ ซึ่งเข้าเกาะปลายที่รอยประทับขรุขระที่ตรงกลางของพื้นผิวด้านข้างของตัวกระดูกเรเดียส (body of the radius) ใต้ต่อจุดเกาะปลายของกล้ามเนื้อสุพิเนเตอร์ (supinator)
ขอบด้านข้างของกล้ามเนื้อนี้เกิดเป็นขอบเขตด้านใกล้กลาง (medial boundary) ของแอ่งแขนพับ (cubital fossa) ซึ่งตั้งอยู่ด้านหน้าของข้อศอก
เส้นประสาทที่เลี้ยง

กล้ามเนื้อโปรเนเตอร์ เทเรส ถูกเลี้ยงโดยเส้นประสาทมีเดียน (median nerve)
ความแปรผัน

ในบางครั้งอาจไม่พบปลายจุดเกาะด้านกระดูกอัลนา หรืออาจมีแผ่นส่วนเกินที่มาจากผนังกั้นมีเดียล อินเตอร์มัสคิวลาร์ (medial intermuscular septum) , จากกล้ามเนื้อไบเซ็ปส์ เบรกิไอ (biceps brachii) และจากกล้ามเนื้อเบรเคียลิส (brachialis)
ความสำคัญทางคลินิก

กลุ่มอาการโปรเนเตอร์ เทเรส (Pronator teres syndrome) เป็นสาเหตุที่พบบ่อยอย่างหนึ่งของอาการปวดข้อมือ
ดูเพิ่ม

กล้ามเนื้อโปรเนเตอร์ ควอดราตัส
กล้ามเนื้อสุพิเนเตอร์
แอ่งแขนพับ
ภาพอื่นๆ

มุมมองด้านหน้าของกระดูกต้นแขนด้านซ้าย
มุมมองด้านหน้าของกระดูกปลายแขนข้างซ้าย
ภาพตัดขวางผ่านตรงกลางของปลายแขน
หลอดเลือดแดงแขน
หลอดเลือดแดงเรเดียลและอัลนา
แหล่งข้อมูลอื่น

Loyola University Chicago prt
สื่อเรื่องกล้ามเนื้อของมหาวิทยาลัยวอชิงตัน pronatorteres
-234487749 ที่ GPnotebook
ออร์โทพีดิกส์จากมหาวิทยาลัยดุ๊ก pronator_teres
PTCentral เก็บถาวร 2012-02-04 ที่ เวย์แบ็กแมชชีน
กวินิท แพลโทรว์

| กวินิท แพลโทรว์ |
| --- | --- |
แพลโทรว์ ใน ค.ศ. 2011
เกิด: กวินิท เคต แพลโทรว์  (1972-09-27) 27 กันยายน ค.ศ. 1972 (52 ปี) ลอสแอนเจลิส รัฐแคลิฟอร์เนีย สหรัฐ
ชื่ออื่น: กวินิท แพลโทรว์ มาร์ติน  กวินิท แพลโทรว์ ฟอลชัก
อาชีพ: นักแสดง นักธุรกิจ
ปีปฏิบัติงาน: ค.ศ. 1989–ปัจจุบัน
คู่สมรส: คริส มาร์ติน (สมรส 2003; หย่า 2016) แบรด ฟอลชัก (สมรส 2018)
บุตร: 2 คน
บิดามารดา: ไบลท์ แดนเนอร์ บรูซ แพลโทรว์
ญาติ: เจก แพลโทรว์ (น้องชาย) แฮร์รี แดนเนอร์ (ลุง) แคทเธอริน โมนนิก (half-cousin) รีเบกาห์ นอยแมนน์ (ลูกพี่ลูกน้อง) แกบบี กิฟฟอดส์ (second cousin)
เว็บไซต์: gwynethpaltrow.com
กวินิท เคต แพลโทรว์ (อังกฤษ: Gwyneth Kate Paltrow; เกิด 27 กันยายน ค.ศ. 1972) เป็นนักแสดงชาวอเมริกัน ผู้ได้รับรางวัลมากมาย รวมถึงรางวัลลูกโลกทองคำ, รางวัลออสการ์, รางวัลสมาคมนักแสดงภาพยนตร์และโทรทัศน์ และรางวัลไพรม์ไทม์เอมมี
แพลโทรว์แจ้งเกิดอย่างรวดเร็วจากผลงานภาพยนตร์ของเธอหลายเรื่อง เช่น Seven (2538) เธอได้รับเสียงชื่นชมจากการแสดงของเธอในฐานะ Viola de Lesseps ในภาพยนตร์โรแมนติกอิงประวัติศาสตร์  Shakespeare in Love (2541) ซึ่งทำให้เธอได้รับรางวัลมากมาย รวมถึงรางวัลออสการ์ สาขานักแสดงนำหญิงยอดเยี่ยม
ในปี พ.ศ. 2554 เธอยังได้รับรางวัลไพรม์ไทม์เอมมี สาขานักแสดงรับเชิญยอดเยี่ยมในซีรีส์ตลกจากบทบาทแขกรับเชิญของเธอในฐานะ ฮอลลี ฮอลลิเดย์ ในซีรีส์โทรทัศน์แนวมิวสิคัล-คอมเมดี-ดราม่า เรื่อง Glee ตั้งแต่ปี 2551 ถึงปี 2562 พัลโทรว์ได้รับบทบาท เปปเปอร์ พอตส์ ในจักรวาลภาพยนตร์มาร์เวล
ชีวิตในวัยเด็ก

พ่อของแพลโทรว์เป็นชาวยิว ในขณะที่แม่ของเธอมาจากครอบครัวที่เป็นคริสต์ศาสนิกชน เธอถูกเลี้ยงดูให้เฉลิมฉลองทั้งวันหยุดของชาวยิวและชาวคริสเตียน ครอบครัวพ่อของเธอเป็นชาวยิวอัชเคนาซิ โดยอพยพมาจากประเทศเบลารุสและประเทศโปแลนด์ ในขณะที่แม่ของเธอมีเชื้อสายเยอรมัน, ไอริช และอังกฤษ
แพลโทรว์เติบโตที่แซนตามอนิกา รัฐแคลิฟอร์เนีย ก่อนที่จะย้ายไปเรียนที่นครนิวยอร์ก ต่อมาเธอศึกษาต่อคณะมานุษยวิทยา ที่มหาวิทยาลัยแคลิฟอร์เนีย แซนตาบาร์บารา ก่อนที่จะออกไปเอาดีด้านการแสดง เธอเคยไปเรียนแลกเปลี่ยนที่ตาลาเบราเดลาเรย์นา ประเทศสเปน ตอนอายุ 15 ปี และได้เรียนภาษาสเปน เธอยังสามารถสนทนาเบื้องต้นในภาษาฝรั่งเศสได้อีกด้วย
ชีวิตส่วนตัว

ตอนอายุ 24 ปี แพลโทรว์หมั้นกับนักแสดงชาวอเมริกัน แบรด พิตต์ ซึ่งทั้งคู่คบหากันแต่ปี 2537 ถึง 2540 ทั้งคู่ยกเลิกการหมั้น โดยแพลโทรว์ให้เหตุผลว่าเธอยังไม่พร้อมสำหรับการแต่งงาน
แพลโทรว์มีความสัมพันธ์แบบไม่มั่นคงกับนักแสดงชาวอเมริกัน เบน แอฟเฟล็ก ตั้งแต่ปี 2540 ถึงปลายปี 2543
ในเดือนตุลาคม พ.ศ. 2545 แพลโทรว์ได้พบกับ คริส มาร์ติน นักร้องชาวอังกฤษ จากวงโคลด์เพลย์ สามสัปดาห์หลังจากการตายของพ่อของเธอ ทั้งคู่แต่งงานกันในเดือนธันวาคม พ.ศ. 2546 ที่รัฐแคลิฟอร์เนีย  โดยแพลโทรว์ตั้งท้องลูกคนแรกในช่วงที่ทั้งคู่แต่งงานกัน
แพลโทรว์และมาร์ตินมีลูกสองคนด้วยกัน คนแรกคือลูกสาว ชื่อว่า แอปเปิล เกิดในเดือนพฤษภาคม 2547 และลูกชาย โมเสส เกิดในเดือนเมษายน 2549 ในเดือนเมษายน พ.ศ. 2558 พัลโทรว์ฟ้องหย่าสามีของเธอ และทั้งคู่หย่าร้างกันในวันที่ 14 กรกฎาคม 2559
แพลโทรว์ที่งานเปิดตัวภาพยนตร์เรื่อง มหาประลัยคนเกราะเหล็ก 3 ที่ประเทศฝรั่งเศส ในเดือนเมษายน 2556